
	[bookmark: nev]UGRIN BÁLINT JÓZSEF
balintugrin@yahoo.de
Pszichológia
MA, 3. félév
Eötvös Loránd Tudományegyetem
Pedagógiai és Pszichológiai Kar
	
[bookmark: _GoBack]






Témavezető:
	Dr. Kovács Kristóf
tudományos főmunkatárs, ELTE PPK




Kognitív képességek változása az életkor függvényében

Jelen kutatás célja a nyelvhez kapcsolódó kognitív képességek fejlődésének vizsgálata volt iskoláskorú gyerekek esetében. A nyelvi képességek felnőttkori változásai eltérnek más kognitív képességek változásaitól, s ennek a jelenségnek párhuzamai feltételezhetők gyermekkorban is. A kutatás e kérdés megválaszolására egy reprezentatív, 6-18 évesekből álló keresztmetszeti minta adatait (N=1330) elemezte. A vizsgált képességek a Cattel–Horn–Carroll-modellben szereplő tudás–ismeret (Gc), fluid gondolkodás (Gf), munkamemória (Gwm) és auditív feldolgozás (Ga) képességek voltak. A képességek mérése a Woodcock–Johnson Kognitív Képességtesztek IV (magyar adaptációs) tesztjeivel zajlott. Az eredmények alapján a nyelvi képességek fejlődése különbözik a többi kognitív képesség fejlődésétől mind a teljes mintát, mind az almintákat tekintve. E különbségek a fejlődés mértékére és a csoportok varianciájának növekedésére vonatkoznak. A különbségek oka az lehet, hogy a különböző környezeti hatások (pl. az iskola) eltérő mértékben hatnak a különböző képességekre.
A kutatást illetően szerzőként saját munkámnak tekintem a kutatási kérdések megalkotását, azok szakirodalmi keretbe ágyazását, az adatok feldolgozását, elemzését (beleértve a statisztikai próbák kiválasztását), az eredmények bemutatását (beleértve az adatvizualizációi) és értelmezését. Nem önálló munkámnak tekintem az adatgyűjtést.



